kardosdrur/scandi-wiki huggingface dataset:
Evelyn Ward

Evelyn Ward (født 21. maj 1923, død 23. december 2012) var en amerikansk skuespiller, kendt fra sine optrædener i musicals og på tv. Hun var mor til skuespiller/sanger David Cassidy.

Baggrund 
Ward var født og opvokset i West Orange, New Jersey, datter af Ethel Laurinda Ward (født Wheeler) og Frederik Ward. Hun var af kolonial amerikansk, irsk, og schweizisk afstamning. Hendes forfædre var blandt grundlæggerne af Newark, New Jersey.

Karriere 
Ward indledte sin karriere som teenager ved danse med The Roxyettes på Roxy Theatre i New York. Efter at have været dubleant for Mary Martin i musikalen Dancing in the Streets, der lukkede i foråret 1943, fik Ward sin Broadway-debut den sommer i musicalen Early to Bed. Hendes næste Broadway-roller omfatter The Firebrand of Florence (1945), Spring in Brazil (1945), Billion Dollar Baby (1946), og Along Fifth Avenue (1949)

Hendes efterfølgende roller var for det meste uden for New York, men hun vendte tilbage til Broadway-scenen i foråret 1958, hvor hun erstattede Gwen Verdon i hovedrollen i New Girl in Town. I 1967 dukkede Ward op i spillet And So to Bed på LA Theatre Center), hvor hendes søn David Cassidy også var med i truppen. I 1996, efter at hun egentlig havde trukket sig tilbage, var hun stjerne i Such a Pretty Face.

Hun optrådte også på natklubber i New York City og Boston, og optrådte i 1954 i et revyshow i Las Vegas.

I 1949, var Ward regelmæssigt på CBS game show Hold It Please, og i 1950-1951, var hun regelmæssigt med i ABC - serien The College Bowl (også kendt som The Chico Marx Show). Hendes andre roller omfatter The Man from U. N. C. L. E., Ben Casey, Dr. Kildare, Perry Mason, Mike Hammer, The Further Adventures of Ellery Queen, og Hallmark Hall of Fame.

Privatliv 
Ward giftede sig med skuespilleren Jack Cassidy d. 28. juni 1948. Parret havde mødt hinanden i 1945, mens de var med i Broadway-musicallen The Firebrand of Florence. Ward og Cassidy fik en søn, David Bruce Cassidy, i 1950. Familien boede i Wards hjemstavn, West Orange. Ægteskabet mellem Jack Cassidy og Evelyn Ward endte i en hurtig skilsmisse i juli 1956.

I august 1956, giftede Cassidy sig med skuespillerinden Shirley Jones, som han havde haft et romantisk forhold til sommeren forinden. Ifølge Jones havde Cassidy og Ward to gange været separeret og havde fundet sammen igen, forud for Jones' møde med Cassidy, og deres ægteskab forblev vakkelvornt.

Efter skilsmissen fra Cassidy boede Ward og parrets søn med Wards forældre i West Orange indtil 1961, hvor Ward blev gift med filminstruktør Elliot Silverstein.

Ward havde kendt Silverstein i flere år, eftersom hun havde optrådt i teaterstykker i Boston-området som Silverstein instruerede i 1955 og 1957. Ward og Silverstein blev skilt i 1968. Senere, giftede Ward sig med Al Williams, der døde i 2005.

Ward bliver fra tid til anden forvekslet med film-direktøren Norman Z. McLeods hustru, som også hed Evelyn Ward.

Død 
Ward døde den 23. december 2012 af demens. Hendes søn, David, døde den 21. november 2017. Hun efterlod sig to børnebørn.

Henvisninger 

Skuespillere fra New Jersey
Hornhjelm

En hornhjelm er hjelm, hvorpå der er fastmonteret horn, som kan være fremstillet i det samme materiale som hjelmen, eller i et andet materiale. De er blevet båret af mange folkslag rundt om i verden, men, modsat hvad mange går og tror, aldrig af vikingerne. De er blevet båret helt tilbage i ældre stenalder, hvor man har fundet tegn på det i det arkæologiske område Star Carr i England.

De blev sandsynligvis anvendt under religiøse ceremonier eller til ligne de rituelle formål, men ikke i kamp eller under slag, idet hornene vil have gjort hjelm hjelm nem at gribe fat i og bringe personen ud af balance, eller få den slået af hovedet. En stor del af materialet som underbygger hornhjelme stammer fra afbildninger frem for fund af selve hjelmene.

Se også  
 Bevinget hjelm
 Veksøhjelmene
 Waterloohjelmen
 Vikingetidens rustning og våben

Eksterne henvisninger 

Did Vikings really wear horns on their helmets?  from The Straight Dope

Militærhistorie i middelalderen
Kamphjelme
Vikingernes krigsførelse
1I/ʻOumuamua

Oumuamua (; formelt navngivet 1I/Oumuamua; tidligere C/2017 U1 (PANSTARRS) og A/2017 U1) er et interstellart objekt, som passerer gennem Solsystemet. Oumuamua blev opdaget med en markant hyperbolsk bane af Robert Weryk den 19. oktober 2017 med observationer lavet af Pan-STARRS-teleskopet, da objektet var 0,2 AU (30.000.000 km) fra Jorden. I begyndelsen troede man, at den var en komet, men den blev omklassificeret til et interstellart objekt en uge senere. Det er stadig (2018) uafklaret hvad ʻOumuamua er. Oumuamua er den første af en ny klasse kaldet hyperbolske interstellare objekter. Som en konsekvens af dens markante hyperbolske bane, vil den rejse ud af Solsystemet om ca. 20.000 år.

Baseret på en 29-dags observationsbue er Oumuamua's baneexcentricitet 1,20. Det er den højeste baneexcentricitet af alle observerede Solsystemsobjekter. Den tidligere rekord var C/1980 E1 med en outbound-baneexcentricitet på 1,057. Oumuamua's høje inbound og outbound baneexcentricitet indikerer, at den ikke har været gravitationelt bundet til Solsystemet, og at den er et interstellart objekt grundet dens høje indkommende hastighed. Oumuamua har en banehældning på 123° i forhold til ekliptika, 
og havde en banehastighed på 26,33 km/s relativ til Solen, da den var i interstellart rum, hvilket toppede med 87,71 km/s ved perihelion. 

Baseret på baneberegningerne ser det ud til, at Oumuamua kommer fra samme retning, som vi i dag iagttager stjernen Vega i stjernebilledet Lyren. Men afstanden derud, og til trods for objektets høje hastighed, så har Vega dog ikke været dér for ca. 300.000 år siden ʻOumuamua har muligvis strejfet omkring i Mælkevejen i lang tid, inden at den tilfældigvis rammer vores solsystem.

Noter

Kilder/referencer

Eksterne henvisninger 

 22 november 2017, videnskab.dk: Er det interstellare objekt en cigar eller en brandslukker? 
  
 Spitzer DDT observations of the interstellar comet A/2017 U1  – Proposal #13249
 http://exoplanet.eu/catalog/1i/2017_u1/ 
 Andreas M. Hein, Nikolaos Perakis, Kelvin F. Long, Adam Crowl, Marshall Eubanks, Robert G. Kennedy III, Richard Osborne. Project Lyra: Sending a Spacecraft to 1I/Oumuamua (former A/2017 U1), the Interstellar Asteroid https://arxiv.org/abs/1711.03155 

Interstellare objekter
Nærjords asteroider
Himmellegemer
Mælkevejen
Georgiens håndboldforbund

Georgiens håndboldforbund (, forkortet GHF) er det georgiske håndboldforbund. Forbundets hovedkvarter ligger i Georgiens hovedstad Tbilisi. Forbundet er medlem af det europæiske håndboldforbund, European Handball Federation (EHF) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet

Eksterne henvisninger 
 
 Georgiens håndboldforbund hos EHF 
 Georgiens håndboldforbund hos IHF 

Håndboldforbund
Håndboldforbund
Tbilisi
Cook Group

Cook Group Incorporated er et amerikansk privatejet firma med base i Bloomington, Indiana, der hovedsageligt er involveret i fremstilling af medicinsk udstyr. I 2008 blev det rangeret som #324 på Forbes' America's Largest Private Companies. Virksomheden har tre hovedafdelinger; Cook Medical, Cook Services og Cook Properties. Alle tre er delt op i yderligere et antal datterselskaber.

Flagskibsfirmaet, Cook Incorporated, der er en del af den medicinske del, blev grundlagt i 1963 i et soveværelse i Bloomington. Det første produkter fra Cook Incorporated inkluderede katetere, nåle og trådføring. I dag fremstiller virksomheden over 16.000 produkter over 13 hospitalslinjer og leverer til 135 lande. Andre virksomheder inkluderer også producenter af K-Tube og Cook Polymer Technology. Cook ejer CFC Properties., en virksomhed der beskæftiger sig med ejendomsudvikling der ejer beboelsesbygninger og kommerciele ejendomme i Bloomington samt Fountain Square Mall og Grant Street Inn. Cook ejer også French Lick Resort, der inkluderer de to hoteller West Baden Springs Hotel og French Lick Springs Hotel.

Selskabet har et dansk site i Bjæverskov på Sjælland med omkring 800 medarbejdere, hvor der fremstilles medicinsk udstyr.

Datterselskaber

Medicinproducenter 
 Cook Incorporated
 Cook Research Incorporated
 Cook Urological Incorporated
 Cook Pharmica, LLC
 Cook MyoSite
 Cook Regentec
 MED Institute, Inc.
 Cook Biotech Incorporated
 Cook Endoscopy
 Cook Vascular Incorporated
 William Cook Europe ApS
 William A. Cook Australia Pty. Ltd.
 Cook Ireland Ltd.

Samarbejdspartnere 
 Sabin Corporation now Cook Polymer Technology
 K-Tube Corporation

Affilierede selskaber 
 CFC, Inc.
 Fountain Square Mall
 Grant Street Inn
 Cook Aviation Inc.
 Cook Travel
 Cook Family Health Center Inc.

Referencer

Eksterne henvisniger 
 
 Cook Medical
 Cook Corporate Profile 

Fremstillingsvirksomheder fra USA
Indiana
Etableret i 1963
Natura 2000-område nr. 109 Havet mellem Romsø og Hindsholm samt Romsø

Natura 2000-område nr. 109 Havet mellem Romsø og Hindsholm samt Romsø  består af består af habitatområde H93 og fuglebeskyttelsesområde F77. Natura 2000-området ligger i Kerteminde Kommune, i vandplanopland 1.14 Storebælt . Hele området omfatter ca. 4.328 ha, hvoraf knap 93% udgøres af hav. Øen Romsø udgør
109 ha.

Området er udpeget for at beskytte kyst- og havnaturtyper blandt andet som levested for Marsvin og havterne. Desuden de store og artsrige overdrev og skovnaturtyper på
Romsø samt avneknippemose og rigkær på Hindsholm.

Områdets havnatur blev kortlagt i 2012 og den medtager i visse områder mulige boblerev og mulige biogene rev. Der fandtes
 Sandbanke (1110): 449 ha
 Bugt (1160): < 1 ha
 Mulige biogene rev (1170): 1 ha
 Biogene rev (1170): 6 ha
 Rev (1170): 850 ha

Naturfredning 
På Romsø blev 40 hektar fredet i 1955 med henblik på at værne om øens stengærder, naturskov og tjørnekrat.
Ved Hverringe Gods blev i alt 330 hektar landbrugsjord, skov og uopdyrkede arealer (moser og enge) langs den 8 kilometer lange kyst rundt om Stavreshoved på det sydøstlige Hindsholm fredet i 1955

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Fredede arealer i Danmark
Lokaliteter i Kerteminde Kommune
Fuglebeskyttelsesområder i Danmark
Guldborgsundlisten

Guldborgsundlisten (G) eller (L), tidligere Nyt Nykøbing Falster og Nyt Guldborgsund, er en forening/lokalliste i Guldborgsund Kommune der arbejder tværpolitisk og midtsøgende for at gøre kommunen endnu mere attraktiv.
Listen er i kommunalrådsperioden 1. januar 2018 - 31. december 2021 det største parti i Guldborgsund Kommunes Kommunalbestyrelse.

Guldborgsundlistens John Brædder har været borgmester i kommunen fra 2010-2021.

Ved valget i 2017 fik partiet over 33% af alle stemmerne i kommunen, og blev dermed den lokalliste med den højeste stemmeandel i hele landet. Ved kommunalvalget i 2021 tabte partiet to mandater, og borgmesterposten overgik til Simon Hansen fra socialdemokraterne.

Valghistorik 
Kommunalvalg
I 2001 stillede listen op i Nykøbing Falster Kommune. Pga. Strukturreformen af 2007 har listen siden 2005 været opstillet i Guldborgsund Kommune.

Kildehenvisninger 

Politiske partier i Danmark
Borgerlister
Guldborgsund Kommune
Henrik Frandsen

Henrik Hasling Frandsen er en dansk landmand og fra 2022 medlem af Folketinget for Moderaterne. Han er tidligere borgmester i Tønder Kommune, oprindeligt som repræsentant for Venstre. I 2020 stiftede han Tønder-listen, og i 2022 meldte han sin opstilling som spidskandidat for Moderaterne i Sydjyllands Storkreds.

Politisk løbebane 

Henrik Frandsen stillede op til posten som spidskandidat for Venstre forud for kommunalvalget 2013, men tabte til Laurids Rudebeck, hvorpå han sigtede efter at blive stillet op som folketingskandidat. Han blev dog i 2016 valgt som borgmester, da Rudebeck pludseligt døde. Ved kommunalvalget 2017 gik hans parti, Venstre, frem med ét mandat, og Frandsen, der fik 2.647 personlige stemmer, kunne derfor fortsætte på posten. Da Venstre i sommeren 2020 skulle vælge deres spidskandidat til kommunalvalget 2021, blev Frandsen vraget til fordel for Martin Iversen. Dette blev Frandsen så utilfreds med, at han i tiden derefter forsøgte at fryse Iversen ud, inden han tog konsekvensen og brød ud af partiet i oktober samme år. I forbindelse med bruddet med Venstre dannede han sammen med seks andre tidligere Venstre-politikere Tønder-listen.

Ved Folketingsvalget 2022 blev Frandsen valgt ind for Moderaterne med 6.206 personlige stemmer i Sydjyllands Storkreds.

Landmandskarrieren 
Henrik Frandsen drev i mange år ved Skærbæk et større landbrug med fem medarbejdere og 300 søer. Han var fagligt aktiv i Landbrug & Fødevarer i mange år, heriblandt en periode som viceformand. Da den daværende formand, Niels Jørgen Pedersen, ikke ønskede at fortsætte på posten i 2012, stillede Frandsen op som formandskandidat, men her måtte han se sig slået af Martin Merrild.

Da han blev borgmester i 2016, opgav han svineholdet, og i 2018 solgte han jorden fra, men blev boende på gården.

Referencer 

Nuværende folketingsmedlemmer fra Moderaterne
Folketingsmedlemmer i 2010'erne
Borgmestre i Tønder
Borgmestre fra Venstre
Borgmestre i Danmark 2018-2021
Foreningen Fransk Kunst

Foreningen Fransk Kunst er en forening dannet i 1918 af Wilhelm Hansen sammen med Ernst Goldschmidt med det formål at skaffe udstillinger af fransk kunst til Skandinavien. Samme år, i december, stiftedes en tilsvarende forening med samme navn i Oslo. Denne eksisterede indtil 1949.

Liste over udstillinger (ufuldstændig) 
 Corot-udstilling. Oktober-November 1918
 Fjerde Udstilling. Edouard Manet 1832-83. Udstilling af Hans Arbejder i skandinavisk eje. Ny Carlsberg Glyptotek 27. januar - 17. februar 1922
 Sjette udstilling. Henri Matisse, udstilling af hans arbejder. Ny Carlsberg Glyptotek, september 1924
 Fransk kunst fra 1800-tallet. Ny Carlsberg Glyptotek 21. marts - 21. april 1928. (baseret på værker lånt fra Louvres samling)
 Skulpturer af Auguste Rodin Charlottenborg 1928
 Arbejder af Kunstnere fra Maison-Watteau, Statens Museum for Kunst. Februar 1931
 Matisse, Picasso, Braque og Laurens. Statens Museum for Kunst. 13. - 27. februar 1938
 Franske Haandtegninger fra det 19. og 20. Aarhundrede. Statens Museum for Kunst 1939 
 Dunoyer de Segonzac. Raderinger og bogillustrationer. Den kgl. Afstøbningssamling 1949

Kilder 

Kunstforeninger
Udstillinger
Foreninger fra Danmark
Heino Knudsen

Heino Knudsen (født 24. oktober 1979 i Nakskov) er en socialdemokratisk politiker.

Heino Knudsen har været regionrådsformand i Region Sjælland siden 1. januar 2018 - nu. Før dette sad han i byrådet i Lolland kommune, hvor han var formand for kultur og fritidsudvalget.

Parlamentarisk karriere:
 Formand for Regionsrådet i Region Sjælland 2018- nu
 Byrådsmedlem og Formand for Fritids- og Kulturudvalget i Lolland kommune 2013-2017

Udvalgsposter:
 Medlem af bestyrelsen i Danske regioner fra 2018 – nu
 Formand for Løn- og Praksisudvalget i Danske Regioner 2022- nu
 Formand for Regionernes Lønnings- og Takstnævn 2022 - nu
 Formand for Udvalget for Miljø og Ressourcer i Danske regioner 2018-2021

Uddannelse: Salgsassistent

Heino Knudsen er søn af maler Bjarne Knudsen og Lis Hage Knudsen. Heino har en datter.Heino Knudsen opstillede til byrådet i Lolland i 2013, som den sidste på den socialdemokratiske liste. Han endte med at komme ind i byrådet med 605 personlige stemmer, og blev valgt med 3. flest stemmer på den socialdemokratiske liste. Han blev valgt til formand for Fritids- og kulturudvalget i byrådsperioden 2014-2017

I 2016 blev han valgt som socialdemokratisk spidskandidat til regionsrådet i Region Sjælland. Ved valget i 2017 gik socialdemokratiet 4,5% frem. Heino Knudsen opnåede flest stemmer af alle kandidater med i alt 23.463 personlige stemmer. Stemmetaller var rekord i personlige stemmer i Region Sjællands historie. Heino satte sig på Regionsrådsformandsposten efter en konstituering med deltagelse af partierne Socialdemokratiet, Dansk folkeparti, Socialistisk Folkeparti og Liberal Alliance

Heino Knudsen opstillede igen til posten som Regionsrådsformand i Region Sjælland ved regionsvalget i november 2021, og blev valgets store stemmesluger med 50.905 personlige stemmer.  Socialdemokratiet gik frem med 3,1% i forhold til valget i 2017.  Heino Knudsen blev genvalgt som regionsrådsformand efter at have indgået en bred konstitueringsaftale bestående af partierne Socialdemokratiet, Venstre, Det konservative folkeparti, Det radikale Venstre, Enhedslisten og Dansk Folkeparti. 

I 2020 startede Heino Knudsen sammen med direktør i Sparekassen Sjælland-Fyn udviklingsinitiativet Sjælland Udviklingsalliance på vegne af Sparekassen og Region Sjælland.

I 2021 udgav Heino Knudsen en kogebog, hvor personligheder fra hans netværk bidrog med deres ynglings ret. Alt overskud fra bogsalget gik til organisationerne Headspace og legeheltene.

Noter 

Socialdemokrater fra Danmark
Regionsrådsformænd fra Danmark
Personer i Kraks Blå Bog
Personer fra Nakskov
Steffen Jensen (borgmester)

Steffen Jensen (født 25. juli 1982 i Frederiksværk) er en socialdemokratisk politiker som er borgmester i Halsnæs Kommune.

Steffen Jensens far var fællestillidsmand på Det danske Stålvalseværk og hans mor leder af et kvindekrisecenter.

Steffen Jensen blev valgt til byrådet i Halsnæs Kommune i 2013. Efter Kommunal- og regionsrådsvalg 2017 blev han ved konstitutionen udpeget til ny borgmester i Halsnæs Kommune.

Ved kommunalvalget i 2021 opnåede Socialdemokratiet med 45,4 procent af stemmerne absolut flertal med 11 ud af 21 pladser i byrådet, så Steffen Jensen var sikret at kunne fortsætte som borgmester.

Referencer 

Borgmestre fra Socialdemokraterne
Personer fra Halsnæs Kommune
Personer fra Frederiksværk
Borgmestre i Danmark 2018-2021
Borgmestre i Danmark 2022-2025
Cyberbully

Cyberbully er en amerikansk tv-film om en teenager, der mobbes på internettet, indtil hun ikke vil leve længere.

Medvirkende 
 Emily Osment som Taylor Hillridge
 Kay Panabaker som Samantha Caldone
 Kelly Rowan som Kris Hillridge
 Jon McLaren som Scott Ozsik
 Meaghan Rath som Cheyenne Mortenson
 Jade Hassouné som Caleb
 Nastassia Markiewicz som Lindsay Fordyce
 Robert Naylor som Eric Hillridge
 Caroline Redekopp som Karen Caldone
 Ronda Louis-Jeune som Becca

Referencer

Eksterne henvisninger 
 

Amerikanske film fra 2011
Ungdomsfilm fra USA
Engelsksprogede film
Furi

Furi er et Actionspil/shoot 'em up udviklet og udgiveet af indie studiet "Game" Bakers. Spillet tager sted på en ukendt planet, i et farvefuldt retro sci-fi univers, hvor spilleren kontrolerer "Rider".

Gameplay 
Furi er et Actionspil med Hack 'n' slash , shoot 'em up og ”bullet hell” elementer, som kun består af Boss (computerspil) kampe.

Actionspil
Windows-spil
PlayStation 4-spil
Xbox One-spil
UEFA Champions League slutspil 2017-18

Slutspillet i UEFA Champions League 2017-18 starter den 13. februar 2018 og slutter den 26. maj 2018 med finalen på NSC Olimpiyskiy Stadium i Kyiv, Ukraine, som vil afgøre vinderen af UEFA Champions League 2017-18. I alt 16 hold konkurrerer i slutspillet.

Kvalificerede hold

Ottendedelsfinaler
Lodtrækningen til ottendedelsfinalerne afholdes den 11. december 2017, 12:00 CET, i UEFA hovedkvarteret i Nyon, Schweiz.

De første kampe spilles den 13., 14., 20 og 21. februar, returkampene spilles den 6., 7., 13 og 14. marts 2018.

Kvartfinaler
Lodtrækningen til kvartfinalerne afholdes den 16. marts 2018, 12:00 CET, i UEFA hovedkvarteret i Nyon, Schweiz.

De første kampe spilles den 3. og 4. april, returkampene spilles den 10. og 11. april 2018.

|}

Referencer 

UEFA Champions League 2017-18
Anders Andersen (borgmester)

Anders Andersen født (29. marts 1901 i Middelfart – 27. november 1969) var socialdemokratisk politiker i Sønderborg. Han var medlem af byrådet i Sønderborg fra 1930 til 1969. Fra 1943 til 1946 var han medlem af Folketinget og fra 1946 til sin død i 1969 borgmester i Sønderborg.

Anders Andersen var skomagersøn fra Middelfart. Efter læretiden som maskinarbejder, tog han 1923 på på valsen og havnede i Sønderborg, hvor han først arbejdede ved Stein og Meyland og senere som søfyrbøder på fjordbådene. I 1925 fik han arbejde på avisen Sønderborg Amts Socialdemokrat (Sønderjyden 1942-1974) som altmulig-mand, men fra 1. januar 1926 blev han maskinsætter (stereotypør) efter at avisen nu skulle trykkes i Sønderborg. Han var aktiv i DSU og i DUI, fagbevægelsen og i partiforeningen. 1924 blev han medlem Arbejdernes Oplysningsforbund, hvor han så mulighederne for at tilbyde arbejderne en systematisk oplysningsvirksomhed. Hans indsats blev belønnet af Arbejdernes Fællesorganisation i 1926, som betalte for hans 5-måneders studieophold på den tyske arbejderhøjskole Schloss Tinz i Thüringen, stedet hvor mange kendte danske socialdemokrater i perioden frem til Hitlers magtovertagelse i 1933 studerede. På grund af sit aktive virke inden for fagbevægelsen blev han i 1930 indvalgt i Sønderborg byråd, hvor han i 1946 afløste venstremanden, bankdirektør Hans Nielsen, som borgmester.

1970 fik Borgmester Andersens Vej i Sønderborg hans navn.

Eksterne henvisninger og kilder 
 
 Borgmester Andersen 
 www.sonderborghistorier.DK

Borgmestre i Sønderborg
Borgmestre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1940'erne
Burundi Bwacu

Burundi Bwacu (Vores Burundi) er Burundis nationalsang. Sangen er skrevet på kirundi af en gruppe forfattere under ledelse af den katolske præst Jean-Baptiste Ntahokaja, og melodien er komponeret af Marc Barengayabo. Burundi Bwacu blev indført som nationalsang ved Burundis uafhængighed i 1962.

Bwacu
Nationalsange
Frans af Assisi modtager stigmata (Rubens)

Francis of Assisi modtager stigmata er et maleri af Peter Paul Rubens fra 1633. Det er 265,5 gamge 193 centimeter, udført i olie på lærred og tilhører samlingen af Museum of Fine Arts i Gent, lagernummer S-9. "Stigmata" betyder "mærker efter sår" og henviser især i den katolske kirke til de fem sår, der var synlige på Jesu legeme efter korsfæstelsen.

Beskrivelse 
Maleriet viser Sankt Frans af Assisi (ca. 1182-1226), der bliver stigmatiseret. Historien om hans stigmatisering var meget populær. To år før hans død, i 1224, havde Frans en vision på La Verna-bjerget nær Arezzo; her syntes den korsfæstede Kristus for ham som et seraf med seks vinger. Der modtog Frans de fem sår af Kristus, som han ville fortsætte med at bære til sin død.  Denne historie er ofte afbildet i den vestlige billedkunst. Temaet var meget populært hos Frans tilhængere, fordi det passer godt til den franciskanske spiritualitet, der fokuserer på Kristi forfølgelse. 

Sankt Frans er afbildet frontalt i dette maleri, knælende og med åbne arme. Den korsfæstede Kristus med serafimvinger ser ud til ham; Francis modtager de mirakuløse tegn. Nederst til venstre er en medbroder, der ser forbløffende op.

Nederst til højre er en kranium og en åben bønnebog. Disse refererer til den livsstil med meditation og ensomhed, som Frans havde valgt.

De bløde gråtoner i maleriet er typiske for Rubens sene arbejde.

Historie 
Maleriet stammer fra kirken for Franciskanerordenen i Gent; sandsynligvis var det en bestilling til Rubens på tre malerier til denne kirke sammen med Den hellige Marie Magdalenes ekstase af omtrent samme størrelse (nu i Palais des Beaux-Arts de Lille) og den meget større Franciscus beskytter verden mod Guds vrede (nu i Royal Museums of Fine Arts i Bruxelles). Der er uenigheder om dating: både 'omkring 1630' og '1615-1620' er blevet foreslået.

I 1797 blev maleriet overført til Gent Sint-Pieterskerk, som derefter overgik til ny brug som 'National Museum' (åbnet for offentligheden i 1802).

Frans Pilsen, Philippe Lambert Joseph Spruyt og Willem Pieterszon Buytewech producerede gengivelser af motivet efter dette maleri.

Noter 

Maleri
Almudena Rodríguez

Almudena Rodríguez (født 9. november 1993 i Las Palmas) er en spansk håndboldspiller, som spiller for CSM Bistrita i Rumænien og Spaniens håndboldlandshold.

Referencer

Eksterne henvisninger 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020